ธ.ก.ส. เตือนระวังแก๊งคอลเซ็นเตอร์ ฉวยโอกาสใช้ช่วงเปิดจองสลากออมทรัพย์ ธ.ก.ส. ชุดเกษตรมั่งคั่ง 7 โทรขอข้อมูลส่วนบุคคล
นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากการที่ ธ.ก.ส. ได้เปิดรับฝาก “สลากออมทรัพย์ ธ.ก.ส. ชุดเกษตรมั่งคั่ง 7” ช่วงที่ 2 หน่วยละ 100 บาท รวมวงเงิน 22,000 ล้านบาท ปรากฏว่ามีมิจฉาชีพฉวยโอกาสปลอมเป็นบริการ Call Center จาก ธ.ก.ส. โทรไปติดต่อ ขอข้อมูลส่วนตัว ชื่อ ที่อยู่ เบอร์โทรศัพท์ ยอดฝากสลาก ธ.ก.ส. ชุดเกษตรมั่งคั่งที่มีอยู่เดิม อ้างเป็นบริการช่วยอำนวยความสะดวกให้ลูกค้าในการฝากสลากดังกล่าวต่อเนื่อง พฤติกรรมดังกล่าวถือเป็นการหลอกลวง ธ.ก.ส. ไม่มีนโยบายให้ Call Center โทรเชิญชวนฝากสลาก หรืออำนวยความสะดวกในการซื้อสลาก ตลอดจนการทำธุรกรรมทางการเงินแทนลูกค้าแต่อย่างใด ขอให้เกษตรกรลูกค้าและประชาชนทั่วไปอย่าหลงเชื่อ หากพบเห็นพฤติกรรมต่างๆ น่าสงสัย สามารถติดต่อสอบถามรายละเอียดเพิ่มเติมได้ที่ ธ.ก.ส. ทุกสาขาทั่วประเทศ